Operæ precium visum est ac necessarium posteris commendare memoriæ, quod Oddo Chaterius de Cypeto elemosynam socrus suæ Elisabez, quæ et Karitas appellata fuerat, videlicet partem suam de sylva, quæ adjacet villæ, quam dicunt Veteres-vineas, licet injuste calumpnians, postmodum resipuit, et priorem donationem, sicut facta fuerat, sancto Petro, et Ecclesiæ Besuensi liberrime concessit. Addidit etiam ut Monachus, qui Cypeto manebit, habeat usuarium liberrimum in sylvis, campis, pratis, et in omnibus aquis piscatione, excepto vivario Domni dato, sed et in ipso, si Abbas in ipsa villa Cypeto venerit. Testes hujus rei. Signum Oddonis, qui hoc donum fecit. Signum Oddonis Viridis. Sign. Stephani Abbatis. Sign. Wilenci. Et de familia sancti Petri. Sign. Otberti Cocci. Sign. Hugonis, et aliorum multorum.